google/wiki40b huggingface dataset:
Gamlebyen i Damaskus

Historie

Første gang Damaskus nevnes er det med navnevarianten «Ta-ms-qu», og da var stedet i en amorittisk region midt i en konfliktsone mellom hettittene og egypterne. Byen var tributtbetalende helt til  havfolkenes røvertokter ca 1200 f.Kr. svekket byens erkerivaler. Dermed klarte de semittiske arameerne å etablere en uavhengig bystat her, Aram-Damaskus (11. årh. – 733 f.Kr.), og navngav sin hovedby Dimashqu eller Darmeseq.  Den lå på søndre bred av elvens hovedløp.
Gamlebyen ligger på søndre bredd av elven Baradas hovedløp. Den horisontale (øst-vest) diameter i ovalen er omlag 1.5 km, og den vertikale diameter (Cardus Maximus) er omlag 1 km. Arealet er på 86,12 hektar. Muren rundt er 4,5 km lang og for det meste romersk, senere ytterligere påbygd med festningsverker av ayyubidene og mamelukkene.

Arkitektur, severdigheter

Området, som er omgitt av en stor romersk mur, inneholder mange eksempler på islamsk arkitektur. Umajjademoskéen, bygget i 705, har fortsatt mosaikker og minareter fra den opprinnelige konstruksjonen i behold. Et annet eksempel er mausoleet til Saladin, bygd i 1193. 
En annen viktig moské er Takiyyeh-Sulaymaniyyeh. Den ble bygget i osmansk stil i 1554 og har lag av svarte og hvite steiner og lange, iøynefallende minareter. 
Bibelske steder: Gamlebyen har også viktige steder og bygninger fra kristendommens historie. Her ligger blant annet gaten som kalles Den rette, som nevnes i Apostlenes gjerninger (9,11), der apostelen Paulus bodde etter at han ble omvendt. St. Paulus-kapellet sies å være bygget på det sted i bymuren hvorfra disiplene hans reddet livet hans ved å fire ham ned fra et vindu (2. Korinterbrev 11,32-33). Ved enden av Bab Sharqi-gaten er Ananias' hus, et underjordisk kapell som var kjelleren under der Ananias (ApGj 22,3) bodde. I umajjademoskeen er det et litt indre hus der man mener at Johannes døperens hode er oppbevart - det gjender bare hodfet (Kong Herodes Antipas fikk ham halshugget etter ønske fra sin kone Herodias, som var hans halvbrors tidligere kone -jgr. gor eksempel Matteusevangeliet 14,1-12). På moskeens sted var det tidligere en kirke, Døperen Johannes' basilika (gresk: Βασιλική του Αγίου Ιωάννη του Βαπτιστή; Vasilikí tou Agíou Ioánni tou Vaptistí).  
Sayyidah Ruqayya-moskeen, nær Umajjademosketen, er knyttet til Husayn ibn Alis yngste datter.  Sayyidah Zaynab-moskeen rommer Zaynab bint Alis grav.
Det historiske Amara-distriktet er inne i Gamlebyen. En rekke kristne patriarkater har sine hovedseter og hovedkirker øst i Gamlebyen.
Nordsamisk

Utbredelse

Både mobiliseringa rundt Alta-saken og et mer tolerant politisk klima førte til ei endring i den norske assimileringspolitikken de siste tiåra av 1900-tallet. I dag er nordsamisk offisielt språk i to fylker og sju kommuner: Kautokeino/Guovdageaidnu, Karasjok/Kárášjohka, Nesseby/Unjárga, Tana/Deatnu, Porsanger/Porsáŋgu i Finnmark og Kåfjord/Gáivuotna og Lavangen/Loabák i Troms.
Samer født før ca. 1977 har ikke lært å skrive samisk (etter dagens rettskriving) på skolen, så det er først de siste åra det er blitt rekruttert skrivekyndige samer til ulike administrative stillinger.
I 2008 hadde 997 grunnskoleelever i Norge nordsamisk som førstespråk, mens 573 hadde det som andrespråk.

Dialekter

Nordsamisk består av en rekke dialekter. Det er vanligst å snakke om to dialektgrupper: vestlige dialekter, som tales sør- og vestover fra Alta og Kautokeino, og østlige dialekter, som tales østover fra Porsanger, Tana, Polmak og Karasjok. Noen ganger deles nordsamisk isteden inn i sjøsamisk og innlandssamisk.

Grammatikk

Nordsamisk har på mange måter utvikla seg lengre bort fra det samiske urspråket enn de andre samiske språka.
Nordsamisk har sju kasus, dersom en regner genitiv og akkusativ som to ulike kasus. Genitiv og akkusativ har ikke egne bøyningsmorfem, og kan regnes som én kasus. I tillegg til de grammatiske kasus nominativ og akkusativ/genitiv brukes lokalkasuser illativ og lokativ og de adverbiale kasus komitativ og essiv. Til forskjell fra de andre samiske språka har påstedskasus og frastedskasus falt sammen til ett lokativt kasus; Kárášjogas kan dermed bety både «i Karasjok» og «fra Karasjok». Illativ Kárášjohkii betyr «til Karasjok».
Andre relasjoner blir uttrykt med postposisjoner, som birra, «om», og haga, «uten». Eieforhold blir uttrykt ved genitiv av de personlige pronomena: mu fanas, «min båt». Språket har tre grammatiske tall; entall (singularis), totall (dualis) og flertall (pluralis). Så godt som alle konsonantene er med i stadievekslingsystemet, til forskjell fra finsk, der bare p, t og k er gjenstand for stadieveksling.
På nordsamisk uttrykkes nektelse ved hjelp av et eget nektelsesverb + en nektelsesform av hovedverbet. I setningen Jeg kommer ikke «In boađe» bøyes nektelsesverbet etter person, mens hovedverbet har en fast nektelsesform uavhengig av person. Til sammenligning, kan (Jeg) kommer uttrykkes som «boađán».
Syntaktisk bærer nordsamisk preg av langvarig kontakt med germanske språk, med grunnleggende SVO-ordstilling. Også når det gjelder ordforrådet er nordsamisk sterkt prega av skandinaviske lånord. Tendensen har tiltatt i seinere år, i takt med utbygging av samiske institusjoner og bruken av samisk på stadig nye områder.
Lukaspasjonen (Bach)

Lukaspasjonen er et oratorisk pasjonsverk som tidligere ble tilskrevet Johann Sebastian Bach, og derfor er oppført i Bach-Werke-Verzeichnis som BWV 246. I dag er musikkforskerne stort sett enig om at verket for en stor del ikke komponert av Bach selv, og det regnes derfor som apokryft. Det hersker ulike oppfatninger om hvem komponisten kan være; Johann Melchior Molter er en av kandidatene.

Historie

Håndskriftsanalyser viser at et manuskript av Lukaspasjonen fra 1730 delvis er skrevet av Bach. Sannsynligvis oppførte Bach verket i Leipzig – eller han hadde til hensikt å gjøre det. Sønnen Carl Philipp Emanuel Bach og eleven Johann Friedrich Agricola kan ha trodd at verket var av Bach og ført det opp på deres verkliste. I 1730 var Johannespasjonen og Matteuspasjonen allerede komponert, og med tanke på Bachs forkjærlighet for komplette sykluser er det rimelig å anta at han komponerte en Lukaspasjon. Kanskje valgte Bach å arrangere en annen komponists Lukaspasjon for fire solostemmer, kor, orkester og generalbass for overholde en knapp tidsfrist til langfredag 1730. Han kan ha planlagt å skrive en egen Lukaspasjon senere, men skrev i stedet den tapte Markuspasjonen for å fullføre pasjonstetralogien.
Cabernet sauvignon

Historie

På 1700-tallet gikk druen under navnet petite vidure i Bordeaux. Det skal være foretatt en DNA-analyse som viser at druen opprinnelig er en krysning av to andre druesorter fra Bordeaux, nemlig cabernet franc og sauvignon blanc.

Druens karakter

I kjølige klima gir druen fra seg aromaer av spesielt solbær og modne mørke bær. Den gir faste tanniner som kommer fra skallet og druesteinene. I varmere klima gir druen aromaer av moden solbær og en søtere frukt. Tanninene blir bløtere og vinen føles rundere i smak.
Vin som er produsert av cabernet sauvignon er lett å kjenne igjen på smak og aroma. Den tåler og beriker seg dessuten svært godt på eikefat, gjerne over lang tid.
Grefsenkollen Opp

Grefsenkollen Opp er et motbakkeløp i Oslo som arrangeres av Nydalens Skiklub.
Løypa starter på Muselunden ved Sinsenkrysset på 110 meters høyde, og har målgang på toppen av Grefsenkollen på 380 meter. Løypa er 4,5 km lang og går i starten gjennom bygatene på Grefsen før den svinger opp den bratte Grefsenkollveien. Dette løpet skiller seg fra de fleste andre motbakkeløp ved at det har asfalt som underlag hele veien.
Oppdal Sentralidrettsanlegg

Oppdal Sentralidrettsanlegg eller Oppdal Stadion er et kombinert idrettsanlegg for fotball og friidrett på Oppdal. Anlegget ble etablert i 1952, og fikk det røde kunststoffdekket spurtan fordelt på seks løpebaner i 1988. Anlegget har status som fylkesanlegg for friidrett. Fotballbanen har gressmatte. Anlegget er hjemmebane for Oppdal Idrettslag.
Stadion var kombinert anlegg for skøyter frem til 1988. Geir Karlstad forbedret sin egen juniorverdensrekord på 5 000 m til 7.08,96 under Allround-NM på skøyter 1982 fra sitt løp på 7.18,50 under Junior-VM på skøyter fra helgen før i Innsbruck, Østerrike, et junior-VM som Karlstad vant sammenlagt. I tillegg ble også Maraton-NM på skøyter 1988 og 1989 som alle ble arrangert her av Oppdal Skøyteklubb samt Junior-NM allround 1971 for herrer som ble arrangert av T&IL National.
…And You Will Know Us by the Trail of Dead

…And You Will Know Us by the Trail of Dead er et indie-rock band fra Austin i Texas i USA som spiller tung og melodiøs musikk.
Jarud

Jarud (kinesisk: 扎鲁特旗; pinyin: Zālǔtè Qí) er et banner (fylke) i byprefekturet Tongliao i den autonome region Indre Mongolia i Folkerepublikken Kina.
Befolkningen var på 297 538 innbyggere i 1999.

Samferdsel

Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.
New York Rangers

Norsk deltakelse

Før sesongen 2010-11 ankom Mats Zuccarello Aasen klubben. Han kom seg derimot ikke igjennom treningsleiren til Rangers og ble sendt ned til farmer-laget Connecticut Whale (AHL). Der spilte han meget bra. Og lillejulaften 2010 ble han hentet opp i troppen til Rangers i kampen mot Tampa Bay Lightning. Kampen endte med straffer, hvor «Zucca» scoret på sin, men Tampa Bay stakk av med seieren. Han er den sjuende nordmann i NHL. Sesongen 2014/2015 pådro Zuccarello seg slag i hjernen, dette satte han ut av spill og kom ikke tilbake før sesongen 2015/2016, denne sesongen har han tatt store skritt og endte den sesongen som poengkonge med hele 61 poeng(26 mål og 35 assist på 81 kamper) en fantastisk sesong av nordmannen etter at han ble skadet og var ute av spill veldig mange måneder
I 2014-2015 sesongen, vant Rangers Presidents' Trophy for tredje gang.
Peter Skagestad

Undervisning og forskning

Peter Skagestad underviste i årene 1974-1977 i filosofi ved Universitetet i Oslo, og var i årene 1976-1979 forskningsstipendiat i idéhistorie ved Norges almenvitenskapelige forskningsråd (NAVF), samt gjesteforsker i filosofi ved Harvard University 1976/1977 og 1978/79. Skagestads senere akademiske løpebane omfatter engasjementer som professor/gjesteforeleser innen filosofi, idéhistorie og makroøkonomi ved flere amerikanske universiteter og høyere læreanstalter.
I sin tidlige karriere gjorde Skagestad seg bemerket for sin kritikk av Arne Næss' positivisme, samtidig som han var den første som introduserte språkfilosofen Noam Chomsky for et allment norsk publikum.
Som forsker og forfatter er Peter Skagestad i dag mest kjent for sine analyser av amerikansk pragmatisme (fra Charles Peirce's pionerarbeider og frem til i dag), samt sine til dels banebrytende studier innen evolusjonær epistemologi og semiotikk. 
Samtidig med sin virksomhet innen akademia har hatt Skagestad vært engasjert i kommersielle foretak innen språktjenester og forlagsvirksomhet.
Peter Skagestad er bror av Odd Gunnar Skagestad og nevø av Finn Peter Petersen.
Sumelis

Utseende

Exocentrini er små til middelsstore, brunlige til brunsvarte trebukker med lange antenner, disse ofte med lange, tynne hår. Pronotum er uten tenner på sidene.

Utbredelse

Slekten er vidt utbredt i Afrika.
Hamar park

Hamar park ble anlagt på Hamar i 1878 og er byens første park. Parken ligger like ved både Utstillingsplassen, Briskeby gressbane og Hamarhallen ved Østbyen.
Hamar park ble anlagt som en folkepark og var et alternativ for byborgere som ikke hadde egne hager. Parken hadde til å begynne med både andedam, restaurant, paviljong, 25 nummererte lysthus, lekeapparater, krokketbaner og tennisbaner. Den var i sin tidlige alder også kjent for sitt dyreliv med ender, kakaduer, påfugler og til og med skilpadder. Andedammen ble for øvrig fylt igjen i 1972, og det har siden ikke vært fast tilhold av dyr annet enn i sommersesongen på sæteren som i en periode hadde tilhold nord i parken.
Vinteren 2004–2005 fikk landskapsarkitektfirmaet Villbring i oppdrag av formannskapet i Hamar kommune å utarbeide en utredning av Hamar park som tok for seg ulike fremtidige utviklingsalternativer. Alternativene bestod av en enkel løsning, moderne park, historisk park og en kombinasjon mellom en moderne og historisk park. Høsten 2005 valgte formannskapet sistnevnte kombinasjonsalternativ og en  hagearkeologisk utgravning ble gjort for å få en full oversikt over den opprinnelige andedammen. Hamar park har i de senere år blitt truet av byfortettning på grunn av dens sentrale beliggenhet noe som har ført til at det har blitt dannet et kontaktutvalg som jobber for å bevare og beskytte det eksisterende arealet og ruste opp parkens infrastruktur. Som et ledd i dette arrangeres det ofte gratiskonserter i sommersesongen.
Egretthegre

Beskrivelse

Lengde: ca. 83–98 cm. Vingespenn: ca. 153–174 cm. Vekt: Inntil 1,3 kg. Den er kritthvit med gult og kanskje litt grønt nebb.
Skyen

Skyen er et maleri laget av Odd Nerdrum. Bildet viser en mannsskikkelse i et ødslig kystlandskap, med en karakteristisk sky over seg.
Det ble laget og solgt, men det viste seg etter en tid at Nerdrums bruk av Benarolje som malemiddel/ferniss gjorde at skyen begynte å synke mot horisonten i bildet. (Oljen forble seigtflytende i årevis). Kunstneren trakk deretter verket tilbake, og har etter senere egne utsagn alltid sørget for å ha  et reklamasjonsfond dersom tilsvarende forhold skulle dukke opp.
Kvant (tidsskrift)

Kvant (russisk Квант «kvantum») er et russisk populærvitenskapelig magasin for fysikk og matematikk. Det retter seg først og fremst mot skoleelever og lærere. Kvant ble grunnlagt i Sovjetunionen i 1970 og har fortsatt å utkomme i Russland. Oversettelser av utvalgte artikler fra Kvant har også utkommet i andre land. I dag er bladet kun tilgjengelig i elektronisk form.

Historie

Kvant var opprinnelig et samarbeid mellom Det sovjetiske vitenskapsakademiet og Det sovjetiske pedagogiske akademiet. Idéen til bladet stammet fra Pjotr Kapitsa. De første redaktørene var fysikeren Isaak Kikoin og matematikeren Andrej Kolmogorov. Bladet ble utgitt hos forlaget Nauka fra 1970 til 1992, og hos «Bjuro Kvantum» fra 1993 til 2010. Fra 2011 er Kvant kun tilgjengelig på internett, hvor man også kan finne eldre årganger av bladet.
Fra 1990 til 2001 ble det utgitt et lignende engelskspråklig magasin under navnet Quantum hos Springer. Dette bladet innehold blant annet oversettelser fra Kvant.
Rue Notre-Dame-des-Champs

Rue Notre-Dame-des-Champs er en 1.010 meter lang og 11,70 meter bred gate i 6. arrondissement i Paris. Den begynner ved nummer 125 Rue de Rennes og slutter ved 18 Avenue de l’Observatoire.

Historie

Gaten førte til kapellet Notre-Dame des Champs, og dette forklarer navnet. Men her var det en gammel vei fra før; den kan spores i alle falltil 1300-tallet som Chemin Herbu. Etter at den fikk mer bymessig gatepreg har den også hatt navnene Rue du Barc, Chemin de Coupe Gorge (1670), Rue Neuve Notre-Dame des Champs og under den franske revolusjon Rue de la Montagne des Champs - de revolusjonære styresmakter ville ikke vite av religiøse konnotasjoner.

=Beskrivelse

I gaten ligger en rekke kirkelige institusjoner, særlig utdannelsesinstitusjoner. 
I første avsnitt, mellom Rue de Rennes og Boulevard Raspail er på nr 18 Congrégation du Soeurs du Bon Secours de Paris, et katolsk ordensfellesskap for sykepleiersøstre. Under nr 22 ved siden av er den katolske privatskole Stanislas. På den andre siden av gaten er på nr 17 den katolske Communauté Foyer de Nazareth.
Over krysset med Boulevard Raspail er på nr 39 Union Mondiale des Organisations Féminines Catholique (Verdensforbundet for katolske kvinneorganisasjoner) og herberget Association Adèle Picot. 
Bak det neste krysset, med Rue Vavin er på nr 61 et skoleinternat drevet av det katolske Notre-Dame de Sion – Sainte Marie Apel.
Under nr 109 er den sekulære privatskole École Alsacienne.
Tiangong

Tiangong-1

Tiangong-1 ble skutt opp 29. september 2011. Modulen, som veier 8 tonn, vil fra starten av være ubeamment, men modulen har plass til tre astronauter, og kinesiske astronauter planlegger å besøke den i 2012. Det er imidlertid kun planlagt kortere opphold, og modulen er først og fremst et testmiljø for sammenføring og kopling av fartøyer (dokking). Det er planlagt at den skal være i drift i omtrent to år.

Tiangong-2

Tiangong-2 er en modul på 20 tonn som planlegges å skytes opp rundt 2013-15, og denne modulen skal også ha plass til tre astronauter. Videreutviklet teknologi for sammenføring og kopling av fartøyer (dokking) skal testes, og det er planlagt lengre opphold på opptil 20 dager.

Tiangong-3

Tiangong-3 er planlagt oppskutt en gang rundt 2014-16. Modulen skal også ha plass til tre astronauter, og det planlegges lengre opphold på rundt 40 dager. I denne modulen blir det trolig fokus på overlevelse i verdensrommet uten forsyninger ved hjelp av et lukket økosystem.
Ort (vekt)

Ort er en gammel norsk måleenhet for vekt. 
Det gikk 4 ort på en kvintin, og 4 kvintin på et lodd. En ort tilsvarer dermed ca. 1 gram. En ort kan igjen deles inn i 16 æs.
Lajla

Lajla er en fortelling fra 1881, skrevet av Jens Andreas Friis, og først utgitt under tittelen Fra Finmarken. Skildringer. 
Friis var kjent som forsker i samisk språk og folkeliv, og boken er en melodramatisk skildring av en ung norskættet kvinnes omskiftelige liv som fosterdatter i en samisk familie, med tilhørende kjærlighetsforviklinger. Fortellingen ble filmatisert i 1929. Historien ble kjent for et bredt norsk publikum da utdrag ble gjengitt i Nordahl Rolfsens Lesebok for Folkeskolen.
VM i snooker 1929

VM i snooker 1929 var de tredje verdensmesterskapet i snooker. Finalen ble avholdt i Nottingham, England, Storbritannia. Turneringen ble vunnet av Joe Davis.
Serie A 1934–1935

Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Åsa-folket

Åsa-folket er en roman skrevet av Asbjørn Lien som ble gitt ut på A. Liens forlag i 1995 som den første av seks historiske romaner som omhandler vikingtiden.
Temaet i boka er middelalderen og hvordan bøndene i Telemark og Numedal kan ha opplevd Olav den helliges kristning av Norge.
Forfatteren har også skrevet en oppfølger, Åsa-folket: Kampen mot Hvitekrist, som har samme tema og følger samme personer og slekter som Åsa-folket.
The Sea (album)

The Sea er et musikkalbum med Ketil Bjørnstad og Terje Rypdal, utgitt i 1995.
Fylkesvei 7302

Fylkesvei 7302 går mellom Sandåker og Horn i Dønna kommune. Veien er 3,8 km lang.
Frem til 2019 hadde veien betegnelsen fylkesvei 194.
Stanisław Czerski

Bakgrunn, jesuitt

Stanislaw Czerski studerte ved jesuittenes kollegium i Polotsk. I 1794 ble han selv jesuitt, og ble presteviet i 1807.

Akademisk virke

Han underviste i tysk ved jesuittenes kollegier i Vitebsk, Mogilev, Polotsk, Orsja og ved gymnasiet i Vilnius. I 1814 ble han kannik i Brest. 
Mellom 1819 og 1821 besøkte pater Czerski en rekke europeiske land for vitenskapelige studier på oppdrag av universitetet i Vilnius. Han besøkte 21 steder og institusjoner: Samlinger i 15 biblioteker - blant annet det kongelige bibliotek i Berlin, Paris, Dresden, Biblioteca Medicea Laurenziana i Firenze, Biblioteca Ambrosiano i Milano, Sankt Markus-biblioteket i Venezia, universitetsbiblioteket i Königsberg, og British Museum i London - og fikk materialer fra seks arkiver - blant annet fra Königsberg, byarkivet i Napoli og det pavelige arkiv i Frauenburg].
Han korresponderte med fyrst Adam Jerzy Czartoryski om kopiering eller kjøp av sjeldne manuskripter vedrørende det polsk-litauiske samveldes historie. Historiske dokumenter beriket det czartoriske bibliotek i Pulawy

Kartografi, graveringer, oversettelsesvirksomhet

I 1814 ble han kannik i Varniai og i 1825 var han prest i Salantai. Det var der at han etablerte et verksted for tresnitt for produksjon av kart og kunstnisk utsmykning av bøker. I 1822 graverte han et kart over Vilnius i kopper i pakt med Georg Brauns atlas, fra 1550, og to vignetter for den latinsk–polske ordbok. Han deltok i 1831-opprøret og ble arrestert.
Czerski skrev på polsk og latin. Han oversatte fabler av Phaedrus til polsk og Ode til Gud av Gavrila Derzjavin til latin, publiserte Samogitias historie med graverte kart av Samogitias bispedømmer og Salantais menighet, skrev en latinsk-polsk ordbok, og skrev om leksigrafiske emner.
Knutsen & Ludvigsen (film)

Handling

Knutsen og Ludvigsen har slått seg ned i en tunnel i mangel av et bedre sted å bo. Men dette er imot samfunnets regler, og snart melder seg både myndighetene og andre som krever respekt for loven. De krever at tunnelens beboere må fjernes, og dermed ender Knutsen & Ludvigsen i en kamp for tilværelsen.

Om filmen

Til tross for sitt trønderske oppgav var filmens univers flyttet ut av det trønderske.
Dagbladets anmelder gav den terningkast fire, mens VG gav den seks. Aftenposten beskrev den som meget velykket. Arbeiderbladet var også fornøyd, men mente den var for lang for de yngste barna.
Filmens budskap ble beskrevet som et «veldig tidsriktig om den lille manns kamp mot staten og byråkratiet, hvor livet i storbyen er dårlig, og det beste er å bo for seg selv i naturen».
Svømming under VM i svømming 2013 – 200 meter individuell medley kvinner

Semifinaler

Semifinaler ble avholdt kl 18.24.
Biliran (provins)

Politisk inndeling

Biliran består av 8 landkommuner («municipalities»), som alle – med unntak av Maripipi – ligger på selve øya Biliran.
Fevolden

Fevolden er en norsk bondeslekt med primærforgreninger fra senmiddelalderens bondearistokrati, embetsverk og lavadel fra Midt-Gudbrandsdalen. Ættens hovedsete har vært på Fevoldene som ligger ved vestsiden av Lågen i Sør-Fron kommune. Løsfunn fra steinalderen, samt kull- og fangstgroper fra senere periode, vitner om langvarig menneskelig aktiviteter i området. Stedet var opprinnelig kirkegods frem til tidlig 1600-tallet.
Den første kjente navnebærer var Ragnild Fæuold, nevnt i et skifte i 1658 hvor hun var fordringshaver med et betydelig krav mot en av nabogårdene. Hun kan ha vært mor til Halvor Olsen Fævolden som var i kallelse hos sogneprestene i perioden 1693 og videre frem til etter 1711. Ole Johannezen Fevoldene er den første kjente seglfører i familien. Han var gift med Jørond Johannesdatter fra Odenrud. Hans eldste sønn Johannes gifter seg med Kari Olsdatter fra Rudi. Hans datter Kari Johannesdatter gifter seg i 1815 med Peder Steenersen Huse (opprinnelig fra Grytting). Det fantes i 2015 21 bærere av navnet.

Slektsvåpen

Samtlige etterkommere av seglfører Ole Johannezen Fevoldene i ekteskap med Jørond Johannesdtr Fevolden, som bærer familienavnet, disponerer våpenet uhildet. Oksene uttrykker Fevolden Øvre, Nedre og Lille. Blått signaliserer Lågen hvortil Fevoldene ligger. Nåværende form er en brisure av eldre skjold anført av familiens forfedre, approbert av etterslekten til Ole E. Fevolden.
Christiania Folketheater

Christiania Folketheatret (også Folketheatret) var navnet på et teater i Møllergaten 1 Kristiania, som eksisterte fra 1867  til ca. 1883.
Folketheatret fikk sitt navn da den danske skuespiller Ferdinand Schmidt overtok lokalene i Møllergaten 1, hvor Kristiania norske Theater tidligere hadde holdt til. Schmidt ansatte Paolo Sperati som kapellmester. Senere var blant andre Johan Halvorsen engasjert som musikalsk leder. 
I løpet av sin virketid ble teatret leid ut til flere teaterselskaper for å fremføre lette, underholdende stykker med mange sanginnslag. Det ble også fremført operetter og enkelte operaer i Folketheatret, men uten at scenen likevel oppnådde noen høy anerkjennelse.

Bygningen i Møllergaten 1

Bygningen i Møllergaten 1 var oppført i tre etasjer av Fredrik Hansen for blant annet danselokalet Løven. Danselokalet ble nedlagt etter «efter at have vakt atskillig Skandale, da den øvede altfor meget Tiltrekning på unge Herrer af de høiere Klasser». 
Etter at danselokalet Løven var flyttet ut, ble bygningen brukt av Christiania norske dramatiske Skole, senere Kristiania norske Theater. Omkring 1883 ble teatret kjøpt av Peter Hærem og ombygd for KFUM. Bystyret og formannskapet holdt møtene sine i Møllergaten 1 fra 1886 til 1900. I 1965 ble bygningen revet.